《千秋岁 代人寿岳翁八十冠带 有引》
明代·任环

堂开烟外。绿野轻寒退。清昼永，祥云霭。春风荡箫鼓，淑气邀蓬海。

更有那，青禽黄鹤怜相对。

北阙恩颁赉。白首青袍带。屈指处，谁能再。俊声归大老，眉寿齐华泰。

准备著，安车稳上磻溪载。

作者简介：（1519—1558）山西长治人，字应乾，号复庵。嘉靖二十三年进士。历任广平、沙河、滑县知县，迁苏州府同知。三十四年，与俞大猷破倭寇于陆泾坝、马迹山，斩获颇多。环与士卒同寝食，所得悉均分。将士感激，愿为用命。官至山东右参政。有《山海漫谈》。